Ο**Τζάλμα Κάμπος** (γεννήθηκε στις 30 Μαΐου 1987), είναι ένας Ανγκολέζος ποδοσφαιριστής που παίζει για την Πορτογαλική ομάδα ΣΚ Φαρένσε, ως επιθετικός.

Ο Τζάλμα έπαιξε το μεγαλύτερο μέρος της καρίερας του στην Πορτογαλία, ξεκινώντας με την Μαρίτιμο, με την οποία παρέμεινε πέντε αγωνιστικές περιόδους. Το 2011 υπέγραψε με την Πόρτο, και, επίσης, πέρασε αρκετά χρόνια στην Σούπερ Λιγκ Τουρκίας.

Συλλογική καριέρα
-----------------

Είναι ο γιος του Άμπελ Κάμπος, ενός εξτρέμ που έπαιζε αρκετές αγωνιστικές περιόδους σε συλλόγους στην Πορτογαλία, συμπεριλαμβάνλοντας την Μπενφίκα και την Μπράγκα. ο Τζάλμα γεννήθηκε στην Λουάντα και έπαιξε ποδόσφαιρο ως νέος στην περιοχή της Λισαβόνας. Το καλοκαίρι του 2006 υπέγραψε με τη Μαρίτιμο στην Πριμέιρα Λίγκα.

Ο Τζάλμα έγινε ένα σημαντικό μέλος της πρώτης ομάδας από το 2008-09 και μετά, σημειώνοντας έξι γκολ σε 28 αγώνες στην 2009-10 αγωνιστική περίοδο, και διαμορφώνοντας μια αποτελεσματική επιθετική συνεργασία με τον Σενεγαλέζο Μπάμπα Ντιαβάρα. Στις 25 Οκτωβρίου 2009, σκόραρε δύο φορές σε μία εντός έδρας νίκη με σκορ 3-1 ενάντια στην Πάσος ντε Φερέιρα.

Στις 2 Μαΐου 2011, υπέγραψε πενταετές συμβόλαιο με την Πόρτο. Ήταν αναπληρωματικός παίκτης στην πρώτη του χρονιά, ωστόσο εμφανίστηκε σε 19 επίσημα παιχνίδια για να βοηθήσει τους βόρειους να κερδίσουν το εθνικό πρωτάθλημα, σκοράροντας το μοναδικό του γκολ στην σεζόν (τρία στο σύνολο) στην τελευταία αγωνιστική στην έδρα της Ρίο Άβε, σε μία νίκη με σκορ 5-2.

Από το 2012 έως το 2016, ο Τζάλμα έπαιξε για τις Κασίμπασα, Κόνιασπορ και Γκεντσλερμπιρλιγκί, με όλες τις ομάδες να συμμετέχουν στην τουρκική Σούπερ Λιγκ. Στις 14 Ιουνίου 2016 εντάχθηκε στονΠΑΟΚ που συμμετέχει στην ελληνική Σούπερ Λίγκα, υπογράφοντας τριετές συμβόλαιο και ύψους 800.000 ευρώ μισθό ανά αγωνιστική περίοδο. Την πρώτη του χρονιά στην ομάδα της Θεσσαλονίκης, κατάφερε να κατακτήσει το κύπελλο Ελλάδος, αφού ο ΠΑΟΚ επικράτησε στο τελικό της ΑΕΚ με 2-1. Ο ίδιος αγωνίστηκε στον τελικό για 73', ενώ ήταν αυτός που έδωσε την ασσίστ για το πρώτο γκολ της ομάδος του.

Την επόμενη χρονιά είχε πάλι ενεργή παρουσία στην ομάδα ξεκινώντας βασικός σε πολλούς αγώνες. Στο φινάλε της σεζόν στέφθηκε ξανά Κυπελλούχος Ελλάδας. Σε επανάληψη του περυσινού τελικού, ο ΠΑΟΚ έπαιξε ξανά με την ΑΕΚ. Ο ίδιος έπαιξε στον τελικό για 52' και αντικαταστάθηκε από τον Ρόμπερτ Μακ. Το τελικό σκορ ήταν 2-0 για την ομάδα της Θεσσαλονίκης. Αυτός ήταν ο δεύτερος τίτλος του Κάμπος με την ομάδα του ΠΑΟΚ. Το καλοκαίρι του 2018 πήρε μεταγραφή στην τούρκικη Αλάνιασπορ.

Διεθνής καριέρα
---------------

Ο Τζάλμα έλαβε την πρώτη του κλήση στην εθνική ομάδα της Αγκόλα το 2008. Μετά από αρκετές επιτυχημένες εμφανίσεις για τη Μαρίτιμο, είχε επιλεγεί για τις ομάδες και στις δύο διοργανώσεις, του 2010 και του 2012 Κύπελλο Εθνών Αφρικής.

Ο Τζάλμα σκόραρε το πρώτο του διεθνές γκολ κόντρα στη Μάλτα τον Οκτώβριο του 2009, σε μία φιλική νίκη με σκορ 2-1. Το δεύτερο ήρθε στις 3 Ιουνίου 2012, σε έναν αγώνα εναντίον της Ουγκάντας στα προκριματικά του Παγκοσμίου Κυπέλλου 2014.

Τίτλοι - Διακρίσεις
-------------------

Πόρτο
* Πριμέιρα Λίγα: **1** (2011-2012)
* Σούπερ Καπ Πορτογαλίας: **1** 2013

ΠΑΟΚ
* Κύπελλο Ελλάδας: **2** (2016-17), (2017-18)

Αναφορές
--------

1. ↑  «Pai de Djalma de coração dividido no clássico» (στα πορτογαλικά). Record. 2 March 2012.. Ανακτήθηκε στις 19 July 2012.
2. ↑  «Djalma Campos, ο filho pródigo» (στα πορτογαλικά). Ο País.. Ανακτήθηκε στις 19 July 2012.
3. ↑  «Angolan Djalma Campos signs for FC Porto». Angola Press. 2 May 2011. Αρχειοθετήθηκε από το πρωτότυπο στις 2011-02-09.. Ανακτήθηκε στις 19 July 2012.
4. ↑  «Powerful Porto crush Rio Ave to end season on high». PortuGOAL. 12 May 2012. Αρχειοθετήθηκε από το πρωτότυπο στις 2014-05-07.. Ανακτήθηκε στις 19 July 2012.
5. ↑  «Παίκτης του ΠΑΟΚ ο Τζάλμα Κάμπος» [Djalma Campos player of PAOK]. PAOK FC. 14 Ιουνίου 2016. Ανακτήθηκε στις 14 Ιουνίου 2016.
6. ↑  «Τζάλμα και με τη "βούλα" στον ΠΑΟΚ!» [Djalma "seals" PAOK deal!]. Sport 24. 14 Ιουνίου 2016. Ανακτήθηκε στις 14 Ιουνίου 2016.
7. ↑  «Djalma marca por Angola» (στα πορτογαλικά). A Bola. 9 July 2012. Αρχειοθετήθηκε από το πρωτότυπο στις 2012-06-05.. Ανακτήθηκε στις 9 July 2012.